นายกรัฐมนตรี ยืนยันไม่ประกาศพื้นที่เคอร์ฟิว หรือล็อคดาวน์ เผยเจ็บปวดทุกครั้งที่ต้องออกมาตรการกระทบประชาชน
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงผ่านโทรทัศน์รวมการเฉพาะกิจ ถึงสถานการณ์การแพร่ระบาดโควิด-19 ในขณะนี้ว่า ยังไม่มีการประกาศให้ใช้เคอร์ฟิว หรือการล็อคดาวน์ ในพื้นที่ใดทั้งสิ้น แต่ ก็จะต้องมีมาตรการที่เหมาะสมในการป้องกันควบคุมการแพร่ระบาด ที่มีอยู่ในขณะนี้ โดยยืนยันว่า การออกมาตรการในแต่ละครั้งตนเองรู้สึกเจ็บปวด ที่จะต้องมีผลกระทบกับประชาชน ดังนั้นสิ่งที่จะทำให้ผ่านพ้นวิกฤตไปได้คือความร่วมมือ ของทุกคน อย่างไรก็ตาม รัฐบาลและทุกหน่วยงาน ติดตาม ตรวจสอบประชุมหารือกำหนดแนวทางแก้ปัญหาอย่างต่อเนื่อง ขณะที่ มาตรการด้านการจัดหาวัคซีนนั้น ได้ใช้แนวทางจะทาทั้งวัคซีนหลักและวัคซีนทางเลือกอื่นๆ ที่มี เพื่อให้เกิดความรวดเร็วและครอบคลุมประชาชนกลุ่มเป้าหมาย เกิดประสิทธิภาพสูงสุดในการควบคุมการแพร่ระบาดของโควิด-19 บัตรประชาชนต้องการผู้ต้องหา พร้อมย้ำคำพูดว่าประเทศไทยเราต้องชนะเมื่อถึงยามคับขันประชาชนต้องการผู้กล้าหาญ เมื่อถึงคราวปรึกษางาน ต้องการผู้ที่ไม่พูดพล่าม ไม่พูดไร้สาระ ไม่พูดสิ่งใดที่ไม่เป็นประโยชน์ บิดเบือน ยามมีข้าวมีน้ำก็ต้องการผู้เป็นที่รัก ยามเกิดปัญหาก็ต้องการบัณฑิต"นายกรัฐมนตรี ยังฝาก เตือนถึงประชาชน ที่อาจทำกิจกรรมที่เสี่ยงต่อการแพร่ระบาดของโรคเช่นการชุมนุม ที่รัฐบาลเป็นห่วงเรื่องของการแพร่ระบาดและขอให้ทุกคนติดตามข้อมูลข่าวสารจากรัฐบาลอย่าหลงเชื่อข้อมูลที่บิดเบือนโจมตีรัฐบาลเพราะไม่เป็นผลดีกับประเทศชาติและประชาชน